ڕاگواستنی فەلەستینییەکان لە کووەیت

ڕاگواستنی فەلەستینییەکان لە کووەیت لە کاتی جەنگی کەنداو و دوای شەڕەکەش ڕوویدا. پێش شەڕی دووەمی کەنداو ٤٠٠ ھەزار فەلەستینی لە کووەیت ھەبوون. لە کاتی لەشکرکێشی عێراق بۆ سەر کووەیت، ٢٠٠ ھەزار فەلەستینی بە ھۆکاری جۆراوجۆر (ترس لە چەوساندنەوە، کەمیی خۆراک، کێشەی چاودێری پزیشکی، کەمیی دارایی، ترس لە گرتن و مامەڵەی خراپ لە بازگەکان لەلایەن عێراقییەکانەوە) کووەیتیان بەجێھێشت.    دوای جەنگی کەنداو لە ساڵی ١٩٩١، نزیکەی ٢٠٠ ھەزار فەلەستینی لە کووەیت ھەڵھاتن، بەشێکی ھۆکارەکەی بۆ بارگرانییە ئابوورییەکان و ڕێساکانی نیشتەجێبوون و ترسی خراپ بەکارھێنان لەلایەن ھێزە ئەمنییەکانی کوێتەوە بوو.    ئەم سیاسەتە کە بەشێکی بووە ھۆی ئەم کۆچکردنە، وەڵامێک بوو بۆ ھاوئاھەنگی سەرۆکی ڕێکخراوەی ڕزگاریی فەلەستین یاسر عەرەفات لەگەڵ سەددام حوسێن.

ئەو فەلەستینیانەی کە لە کووەیت ھەڵھاتن زۆربەیان ھاووڵاتی ئوردنی بوون .  تەنھا لە ساڵی ٢٠٠٤دا دۆخی سیاسی نێوان سەرکردایەتی کووەیت و فەلەستین بە داوای لێبوردنێکی فەرمی لە لایەن مەحموود عەباسەوە بۆ پاڵپشتیی ڕێکخراوی فەلەستین بۆ لەشکرکێشی عێراق لە ساڵی ١٩٩١ باشتر بوو. لە ساڵی ٢٠١٢دا باڵیۆزخانەی فەرمی فەلەستین لە کووەیت دووبارە کرایەوە کە تێیدا ٨٠ ھەزار فەلەستینی لە کووەیت نیشتەجێ بوون.

 سەرچاوەکان 

 سەرچاوەکان